

2

								Poslovni broj: Pp-4854/2022
          [image: grb-1]
Republika Hrvatska     						
Općinski sud u Rijeci
Prekršajni odjel
                                                                                        Poslovni broj: Pp-4854/2022

U  I M E   R E P U B L I K E   H R V A T S K E
P R E S U D A

Općinski sud u Rijeci, Prekršajni odjel, po sutkinji Meliti Šimić, uz sudjelovanje Valnee Car, kao zapisničarke, u prekršajnom postupku protiv I. okrivljene pravne osobe Sportski centar Out j.d.o.o. Rijeka i II. okrivljene odgovorne osobe Miroslava Kuljanića, zbog prekršaja iz članka 228. stavka 1. točke 34. i stavak 2. Zakona o radu (NN br. 93/14, 127/17 i 98/19) i dr., pokrenutim optužnim prijedlogom Državnog inspektorata – PU Rijeka, Služba za nadzor zapošljavanja i upućivanja, KLASA: 116-02/22-01/407 od  27. listopada 2022., na temelju odredbe članka 181. točke 5. Prekršajnog zakona (NN RH br. 107/07, 39/13, 157/13, 110/15, 70/17, 118/18 i 114/22 -  u daljnjem tekstu Prekršajni zakon), 13. srpnja 2026.

p r e s u d i o    j e

                                            odbija se optužba

 I. protiv I. okrivljene pravne osobe Sportski centar Out j.d.o.o., sa sjedištem u Rijeci, J.P. Kamova 103, OIB: 79739187349, MBS: 040418467, MBPS: 5305764, podaci po predstavniku kao pod II., 

 					    i

II. okrivljene odgovorne osobe Miroslava Kuljanića, rođ. 04. svibnja 1967. u Malom Lošinju, sin Ivana i Antonije, djev. Radanović, OIB: 28512140395,  hrvatski državljanin, s prebivalištem u Malom Lošinju, Ulica Matije Gupca 30, oženjen, otac jedno djeteta, po zanimanju ugostitelj,  zaposlen u I. okr. pravnoj osobi, član uprave I. okr. pravne osobe, prekršajno nekažnjavan, ne vodi se drugi prekršajni niti kazneni postupak – prema osobnom iskazu, 

I. da nisu, 
1. radnici Josipi Škiljić, s prebivalištem u Rijeci, Pelinova Gora 7, dostavili obračun dospjele, a neisplaćene plaće za srpanj 2022., s podacima iz članka 2., članka 3. stavka 1. Pravilnika o sadržaju obračuna plaće, naknade plaće ili otpremnine (NN br. 120/12, 102/15, 35/17), najkasnije do 31. kolovoza 2022. što je propisano odredbom članka 93. stavka 1. Zakona o radu, već da su to učinili putem pošte, preporučenom pošiljkom, 11. listopada 2022., 
dakle, da nisu dostavili obračun dospjele, a neisplaćene plaće, 
čime da su postupili protivno odredbi članka 93. stavka 2. Zakona o radu, i počinili prekršaj iz članka 229. stavka 1. podstavka 34. i stavka 2. istoga Zakona, 

2. radnici Josipi Škiljić, s prebivalištem u Rijeci, Pelinova Gora 7, isplatili minimalnu plaću za srpanj 2022., najkasnije do 15. kolovoza 2022., sukladno odredbama članka 3. Zakona o minimalnoj plaći (NN br. 118/18, 120/21),
čime da su postupili protivno odredbi članka 3. Zakona o minimalnoj plaći, i počinili prekršaj iz članka 10. stavka 2. istoga Zakona. 

II. Na temelju  odredbe članka 140. stavak 2. Prekršajnog zakona, troškovi postupka iz članka 138. stavak 2. točke 2. do  5. i točke 7. toga Zakona, padaju na teret proračunskih sredstava Suda.

Obrazloženje

1.	Ovlašteni tužitelj podnio je ovome Sudu optužni prijedlog protiv I. i II. okrivljenika, zbog prekršaja činjenično i pravno opisanih u izreci ove presude. 
2.	Niže potpisana sutkinja bila je dulje nesposobna za rad, od 25. travnja 2023. do 01. listopada 2024.
3. 	Po službenoj dužnosti, utvrđeno je da je od dana kada su prekršaji počinjeni proteklo četiri godine, pa je, na temelju odredbe članka 13. stavak 1. Prekršajnog zakona, nastupila zastara prekršajnog progona, stoga je, temeljem odredbe članka 181. stavak 1. točka 5.  Prekršajnog zakona, valjalo riješiti kao u izreci.
4.	Troškovi postupka padaju na teret proračunskih sredstava Suda, obzirom da je optužba protiv okrivljenika odbijena.

U Rijeci 13. srpnja 2026.
 
[bookmark: _GoBack] 						           			Sutkinja
			                            				       Melita Šimić, v.r. 


Uputa o pravnom lijeku:
Protiv ove presude nezadovoljne stranke imaju pravo žalbe Visokom prekršajnom sudu Republike Hrvatske u Zagrebu, u roku od 8 dana, od dana primitka presude. Žalba se predaje Općinskom sudu u Rijeci, Prekršajni odjel, u dva istovjetna primjerka.


Dostavna naredba:
1. okrivljenicima, 
2. tužitelju,	
3. spisu.

